**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.406/15(prot. Nr.15, 1.§) |

Par Liepājas valstspilsētas un

Dienvidkurzemes novada kopīgo

plānošanas dokumentu 1.redakciju

nodošanu publiskajai apspriešanai

un atzinuma saņemšanu

Lai nodrošinātu kvalitatīvu Liepājas valstspilsētas un Dienvidkurzemes novada attīstības plānošanu, apzinātu teritoriju vajadzības, attīstības un sadarbības projektus starp Liepāju un Dienvidkurzemes novadu, sasaistot tos ar Latvijas Nacionālā attīstības plāna 2021.-2027.gada prioritātēm, sagatavotos Eiropas Savienības fondu plānošanas perioda investīcijām pēc 2021.gada, kā arī, pamatojoties uz likuma “Par pašvaldībām” 14.panta otrās daļas 1.punktu, Attīstības plānošanas sistēmas likuma 6.panta ceturto daļu, Teritorijas attīstības plānošanas likuma 5.panta pirmās daļas 3.punktu, 12.panta pirmo un ceturto daļu, 20.panta 1. un 2.punktu un 22.pantu, Administratīvo teritoriju un apdzīvoto vietu likuma pārejas noteikumu 25.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” un 2020.gada 13.oktobra noteikumu Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” 2.punktu, Liepājas pilsētas domes 2021.gada 22.aprīļa lēmumu Nr.129/5 “Par Liepājas valstspilsētas un jaunizveidojamā Dienvidkurzemes novada kopīgās attīstības programmas 2022.-2027.gadam un ilgtspējīgas attīstības stratēģijas līdz 2035.gadam izstrādes uzsākšanu”, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību 1.4.1.(2.) “Attīstīt mērķtiecīgu sadarbību ar Liepājas apkārtnes pašvaldībām kopīgu jautājumu risināšanā, kā arī sadarbību ar citām pašvaldībām Latvijā un ārpus tās”, kā arī izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas un Dienvidkurzemes novada attīstības programmas 2022.-2027.gadam 1.redakciju.

2. Apstiprināt Liepājas valstspilsētas un Dienvidkurzemes novada ilgtspējīgas attīstības stratēģijas līdz 2035.gadam 1.redakciju.

3. Apstiprināt Liepājas valstspilsētas  un Dienvidkurzemes novada attīstības programmas 2022.-2027.gadam, ilgtspējīgas attīstības stratēģijas līdz 2035.gadam stratēģiskā ietekmes uz vidi novērtējuma vides pārskata 1.redakciju.

4. Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei un Sabiedrisko attiecību un mārketinga daļai organizēt četras nedēļas ilgu publisko apspriešanu no 2021.gada 19.novembra līdz 2021.gada 20.decembrim.

5. Sabiedriskās apspriešanas sanāksmes un citas iedzīvotāju līdzdalības aktivitātes organizēt atbilstoši Covid-19 infekcijas izplatības pārvaldības likumā un citos normatīvajos aktos noteiktajām prasībām, par norises laiku un veidu izziņojot Liepājas valstspilsētas pašvaldības tīmekļvietnē www.liepaja.lv, pašvaldības informatīvajā izdevumā, kā arī plašsaziņas līdzekļos.

6. Paziņojumu par Liepājas valstspilsētas un Dienvidkurzemes novada attīstības programmas 2022.-2027.gadam, ilgtspējīgas attīstības stratēģijas līdz 2035.gadam un stratēģiskā ietekmes uz vidi novērtējuma vides pārskata 1.redakciju piecu darba dienu laikā ievietot Teritorijas attīstības plānošanas informācijas sistēmā (TAPIS), Liepājas valstspilsētas pašvaldības tīmekļvietnē www.liepaja.lv un pašvaldības informatīvajā izdevumā.

7. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja birojam, Domes priekšsēdētāja vietniekam, Izpilddirektora birojam, pašvaldības izpilddirektoram, pašvaldības izpilddirektora vietniekam (īpašumu jautājumos), pašvaldības izpilddirektora vietniekam (būvniecības jautājumos), pašvaldības administrācijas struktūrvienībām, pašvaldības budžeta iestādēm, pašvaldības aģentūrām un kapitālsabiedrībām, Liepājas speciālās ekonomiskās zonas pārvaldei, Dienvidkurzemes novada pašvaldībai |